Gyereketető: Ebéd kettesben
Bejegyezte: Sárosdi Virág dátum: 9:04
Manka :-) 2012. január 26. 9:40
Édesapám készített utoljára gyerekkoromban velőscsontot. És az emlékezetemben még él, hogy nagyon is ízlett a velő a pirítóson... Milyen klassz lenne megint elkészíteni...
Te hogyan készíted? Van valami specifikus a marhahúslevesbe való belefőzésen kívül (vagy valami a marhahúslevessel kapcsolatosan)? És mire kell odafigyelni az alapanyagok (velőscsont) vásárlásakor?
Komolyan úgy nosztalgiáznék...
Sárosdi Virág 2012. január 26. 10:24
Manka, rémesen egyszerű elkészíteni.
Először odateszem a marhahúst (lábszárat szoktam venni) és a csontot főni. Ha hideg vízben teszed fel, állítólag a leve lesz finomabb, ha eleve forró vizet öntesz a húsra, akkor a hús marad ízletesebb. A főzővízbe tettem a házi vegetából.
http://gyereketeto.blogspot.com/2011/10/vegeta-hazilag.html
Majd nekiláttam a zöldségeket pucolni, mosni, vágni, és ezeket is hozzátettem a leveshez.
Lassú tűzön, 4-5 óráig főzöm, én akkor szeretem, ha a marhahusi omlósan puha. :)
A gyerekeink sok tésztával szeretik, ehhez cérnametéltet szoktam főzni. A leves levéből veszek ki hozzá, majd felöntöm vízzel, ebben főzöm a tésztát.
Amikor a tészta is kész, leszűröm a levest, külön tálba teszem a húst, a zöldséget, a tésztát, és a levet. Mindenki összeválogatja, miből, mennyit kér.
A csontnál arra figyelek, hogy valóban legyen benne velő, ehhez a legjobb amikor fűrészelve vannak a csontok, olyan 30 cm körüliek, és látom, hogy bizony van benne velő bőven. :)
De semmi ördöngősség nincsen ám benne! Viszont valódi egytálétel, én gyakran készítem.
A húst szoktuk tormával enni a leves után.
Névtelen 2012. január 26. 15:39
Én egy hentestől úgy tanultam, hogy a velőscsontot a végén kell csak beletenni, mert hamar megfő a velő, és mielőtt belerakom a levesbe, a két végét sóba mártogatom, akkor nem fő ki belőle a lényeg, a finom velő. Mi is nagyon szeretjük! Csak vigyázni kell vele, mert nehéz étel.
A kettesben ebéd annyira jó! Én is élvezem, ha véletlenül itthon van a férjem hét közben, és együtt ehetünk csak mi ketten...
logopédus kollégád
Manka :-) 2012. január 26. 22:28
Most már jól fel vagyok fegyverkezve tanáccsal. Apukámat is megkérdeztem, ő hogyan csinálja. Ő is elmondta a marhahúsleveses verziót, de ő kb. 3 kg velős csontból szokott erőlevest főzni. Azt is elmondta, a kiütögetett velőt füstölt szalonna zsírján megfuttatva, fokhagymával és pirospaprikával ízesítve szokta pirítósra tenni. Asszem elég nagy gurmand az öreg... :D
Sárosdi Virág 2012. január 27. 11:21
Húú, Manka, ez igen!
Én is 3 kg velőscsontot vettem pont. :) Alig várom, hogy megint ráéhezzünk, mert a papád-féle verziót fogom kipróbálni! :))))
zafiram 2012. január 26. 10:14
Igen, nekem is édesapám adta az első falatokat és a mai napig nagyon jó "velős partit" szoktunk vele tartani, mert a család többi tagja annyira nem rajong érte. A képedet látva most ismét kedvet kaptam hozzá!
Sárosdi Virág 2012. január 26. 10:25
Mondom én, ez egy békebeli étel! :)))
iri 2012. január 26. 10:33
Oh en is szeretem (nem a csontot) a velot!
Sárosdi Virág 2012. január 27. 11:22
Ja, a csont marad a kutyusoknak.
jehudit 2012. január 26. 11:03
Óhhhh, nagyon szeretjük!!!! Pirospaprikával megszórva, vastagon megkenve a pirítóst velővel! :D Nem egy fogyókúrás kaja, de nagyon jó!
Ha keveset eszünk belőle, ez is fogyókúrás. :)))
Náncsi 2012. január 26. 14:15
nekem a marhavelő nem izlett, a disznó csontból ki bányászott velő viszont igen:)) a levesben főtt húst pedig nem tormával (néha azzal is) hanem fokhagyma szósszal esszük.,,. megyek levest főzni:)
Sárosdi Virág 2012. január 27. 11:23
Jé, van különbség? Bár sertésvelőt még sosem ettem. Azt is csontból szeded?
Névtelen 2012. január 26. 14:58
Idilli kép..Gratulálok!:)..és a velős pirítóst is megenném...Hajni
Hajni, köszi. Ma újabb csontot fog kapni. :) És az idill így folytatódik nap mint nap. :)
Timi 2012. január 26. 15:20
Én nem eszem semmi belsőséget, de a kutyusos képek csúcsak, főleg a második! :)
Sárosdi Virág 2012. január 27. 11:24
Köszi, Timi! Elvből nem eszel vagy simán nem szereted?
Kreatív konyha 2012. január 31. 20:24
Az utolsó 2 kép Vacakról fantasztikus!!!!!!!!!!!!!!